Kergejõustik 2016. aasta suveolümpiamängudel
2016. aasta suveolümpiamängude kergejõustikuvõistlused toimusid 12.–21. augustini peamiselt João Havelange'i olümpiastaadionil Rio de Janeiros. Käimisvõistlused toimusid Parque do Flamengos ning maratonijooks Sambódromos. Meestel oli kavas 24 võistlusala ja naistel 23 võistlusala. Erinevus tuli sellest, et naised ei võistelnud 50 km käimises. Seega oli kergejõustikus kokku kavas 47 võistlusala, mis on rohkem kui ühelgi teisel spordialal. 17. juunil 2016 otsustas IAAF Venemaa sportlasi ulatusliku dopinguskandaali tõttu olümpiamängude kergejõustikuvõistlustele mitte lubada. Ainsa vene sportlastena osales naiste kaugushüppes Darja Klišina.